श्री प्रेम धाम में चौकी के दौरान बंटी बाबा ने भक्तों को बताया मां का महत्व
काकोवालरोड पर श्री प्रेम धाम में चौकी का आयोजन किया गया। चौकी के दौरान सर्वधर्म प्रचारक बंटी बाबा ने श्री प्रेम धाम में लखदाता सरकार और बाबा शेख सदरुद्दीन मलेरकोटला वालों के दरबार में मौजूद भक्तजनों को संबोधित किया। बंटी बाबा ने कहा कि मां ही मनुष्य की प्रथम गुरु शिक्षक है। जो बच्चे को जन्म के बाद खाना-पीना उठना बैठना, चलना फिरना, दुनियावी अाध्यात्मिक रिश्तों का ज्ञान सिखाती है। जन्म के बाद सबसे पहले बच्चे को मां की गोद मां के खून से बना हुआ दूध ही नसीब होता है। बचपन में जब बच्चा किसी दुख के कारण रोता है तो उसे मां के छूने पर ही अपनेपन का अहसास होता है। मां ही बच्चे की पहली गुरु है। चौकी के दौरान शेखों ने मां हुंदी मां दुनिया वालियो भजन प्रस्तुत कर मां को शत-शत प्रणाम किया। लखदाता सरकार को भोग अर्पित कर संगत में प्रसाद के रूप में वितरित कर साप्ताहिक चौकी को विश्राम दिया गया। इस मौके पर काका बाबा, गोपाला बाबा, पंडित राजेश शर्मा, पंडित नरेश शर्मा, नरिंदर गुप्ता, प्रेम सिंगला, रवि गोयल, सुदेश गोयल, विनोद गोयल, अनिल गोयल, अशोक जिंदल, पुनीत जिंदल, योगेश बांसल, अमित वर्मा, ललित गोयल, बॉबी बहल, लितेश महाजन, रमेश बांसल, अनिल धमीजा, सुधीर कुमार, सुमित गोयल आदि मौजूद रहे।
hin_Deva hin_Deva